b'\n_START_ARTICLE_\nRytterskole\n_START_PARAGRAPH_\nRytterskoler eller De kongelige Skoler var 260 skoler i Danmarks 12 rytterdistrikter opprettet av Frederik IV i perioden 1721\xe2\x80\x9327. Beslutningen om \xc3\xa5 oppf\xc3\xb8re rytterskolene ble stadfestet av kongen den 28. mars 1721.Det ble opprettet mellom 10 og 25 rytterskoler i hvert distrikt. Skolene fungerte som almueskoler for rytterdistriktenes barn._NEWLINE_Det ble oppf\xc3\xb8rt nye grunnmurte bygninger til skolene og det ble utstedt instrukser om skoleplikt og undervisning samt om l\xc3\xa6rernes ansettelse og avl\xc3\xb8nning. Alle skolene ble oppf\xc3\xb8rt etter samme grunnplan, som sa at bygningen skulle v\xc3\xa6re 13,2 meter lang og 7,5 meter bred. Fra gulv til loft var det 2,8 meter. Skolene inneholdt en forstue og skolestuen. Dessuten var det et sovekammer, spiskammer og et kj\xc3\xb8kken til l\xc3\xa6reren, som bodde p\xc3\xa5 skolen. Flere steder ble den opprinnelige teglsten p\xc3\xa5 taket etter hvert skiftet ut med str\xc3\xa5tak. Teglstenene ble nemlig knust n\xc3\xa5r guttene kastet sten p\xc3\xa5 taket._NEWLINE_Skolene ble for det meste oppf\xc3\xb8rt i umiddelbar n\xc3\xa6rhet av den lokale kirken, da det normalt var presten, som f\xc3\xb8rte tilsyn med undervisningen.\n_START_SECTION_\nAlmueskoler\n_START_PARAGRAPH_\nKretsen rundt kongefamilien, hoffet og de h\xc3\xb8yeste embedsmenn samt enkelte storgodseiere oppf\xc3\xb8rte ogs\xc3\xa5 b\xc3\xb8rneskoler for almuen p\xc3\xa5 sine gods. Imidlertid var ikke undervisningen ensartet p\xc3\xa5 disse skolene og f\xc3\xb8rst mye senere fikk man et samlet skolevesen.'